


Szentendre Város Önkormányzata Képviselő-testületének 20/2026. (VI.25.) önkormányzati rendelete
Szentendre Építési Szabályzatáról szóló 26/2017. (VII.31.) önkormányzati rendelet módosításáról
[1] Szentendre Város Önkormányzat Képviselő-testülete a felmerült változtatási igények átvezetése, egyes ingatlanok beépítési szabályainak változtatása érdekében módosítja Szentendre Építési Szabályzatát.
[2] Szentendre Város Önkormányzat Képviselő-testülete a magyar építészetről szóló 2023. évi C. törvény 225. § (8) bekezdés 1. pontjában kapott felhatalmazás alapján, az Alaptörvény 32. cikk (1) bekezdés a) pontjában, a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 1. pontjában és a magyar építészetről szóló 2023. évi C. törvény 22. § (2) bekezdés a) pontjában meghatározott feladatkörében eljárva, a településtervek tartalmáról, elkészítésének és elfogadásának rendjéről, valamint egyes településrendezési sajátos jogintézményekről szóló 419/2021. (VII. 15.) Korm. rendelet 62. § (1) bekezdésében biztosított véleményezési jogkörben eljáró államigazgatási- és önkormányzati szervek, valamint a lakosság, az érdekképviseleti, civil és gazdálkodó szervezetek és a vallási közösségek véleményének kikérésével a következőket rendeli el:
1. §
(1) A Szentendre Építési Szabályzatáról szóló 26/2017. (VII.31.) önkormányzati rendelet 4. § (1) bekezdés a) pontja a következő ai) és aj) alponttal egészül ki:
(A rendelet elválaszthatatlan részét képezik az alábbi mellékletek:	 
1. melléklet:)
„aj)	SZT/Vegyes jelű fedvényterv
ak)	 SZT/Pm-ltp jelű fedvényterv”
(2) A Szentendre Építési Szabályzatáról szóló 26/2017. (VII.31.) önkormányzati rendelet 4. §-a a következő (1a) bekezdéssel egészül ki:
„(1a) Az SZT/Vegyes és az SZT/Pm-ltp jelű fedvénytervek tervezési területén az (1) melléklet ab)-ah) pontokban szereplő szabályozási tervlapok és fedvénytervek helyett az SZT/Vegyes és az SZT/Pm-ltp jelű fedvénytervek szabályozási elemei alkalmazandóak.”
2. §
A Szentendre Építési Szabályzatáról szóló 26/2017. (VII.31.) önkormányzati rendelet 13. § (1) bekezdése a következő k) ponttal egészül ki:
(Amennyiben az építmény a rendeltetése szerint a hatósági előírásoknak megfelel, valamint elhelyezkedésével, használatából eredő sajátos hatásaival nem akadályozza a közterület rendeltetésének megfelelő használatát, úgy a közterületen az alábbiakban felsorolt építmények helyezhetők el:)
„k)	szolgáltató automata (csomagautomata) önálló építményként kizárólag a lakóépülettől mért 25 métertől távolabb telepíthető abban az esetben, ha 10 méteren belül szolgáltató típusonként minden megkezdett 20 rekesz esetén 1 db megfelelő méretű kijelölt parkolóhely kiépítése biztosított a feltöltését és kiürítését végzők számára.”
3. §
A Szentendre Építési Szabályzatáról szóló 26/2017. (VII.31.) önkormányzati rendelet 14. § (2) bekezdése helyébe a következő rendelkezés lép:
„(2) Magánút - eltérő övezeti előírás hiányában - csak közforgalom elől el nem zárt magánútként létesülhet.”
4. §
A Szentendre Építési Szabályzatáról szóló 26/2017. (VII.31.) önkormányzati rendelet 36. § (7) bekezdés b) pontja a következő bd) alponttal egészül ki:
[A város közigazgatási területén	 
nem vonatkozik az a) pontban szereplő rendelkezés]
„bd)	a 6000 m2 bruttó alapterületet meghaladó méretű bevásárlóközpontok telkeire, ahol legfeljebb 2 darab helyezhető el.”
5. §
A Szentendre Építési Szabályzatáról szóló 26/2017. (VII.31.) önkormányzati rendelet 43. §-a a következő (28) bekezdéssel egészül ki:
„(28) Az Lk/mu építési övezetben a Villasor köz közhasználat elől elzárt magánútként is kialakítható, amennyiben a katasztrófavédelem, a rendőrség és a mentők akadálytalan bejutását biztosító műszaki megoldás rendelkezésre áll.”
6. §
A Szentendre Építési Szabályzatáról szóló 26/2017. (VII.31.) önkormányzati rendelet 46. §-a a következő (17) bekezdéssel egészül ki:
„(17) A Vt/20 jelű építési övezetben
a)	kizárólag kereskedelmi, szolgáltató, vendéglátó rendeltetés létesíthető,
b)	az előkert mérete 0 m,
c)	az oldalkert mérete 0 m,
d)	a hátsókert mérete 0 m,
e)	a parkoló igény - a kialakult helyzet miatt – a telekhatártól mért 100 méteren belül közterületi parkolóban is biztosítható.”
7. §
A Szentendre Építési Szabályzatáról szóló 26/2017. (VII.31.) önkormányzati rendelet 62. §-a a következő (3b) bekezdéssel egészül ki:
„(3b) Azon új közúti közlekedési célú terület kiépítése során, melynek szélessége, lejtése, térbeli elhelyezkedése nem teszi lehetővé a (3) bekezdés d) pont előírásainak betartását, egyedi vizsgálat és méretezés alapján attól eltérő felszíni vízelvezetési megoldás (burkolat szélességében, annak felszínén, vagy szélén kialakított vápa) is alkalmazható.”
8. §
(1) A Szentendre Építési Szabályzatáról szóló 26/2017. (VII.31.) önkormányzati rendelet 4. melléklete a 4. melléklet szerint módosul.
(2) A Szentendre Építési Szabályzatáról szóló 26/2017. (VII.31.) önkormányzati rendelet 3. melléklete a 3. melléklet szerint módosul.
9. §
A Szentendre Építési Szabályzatáról szóló 26/2017. (VII.31.) önkormányzati rendelet
a)	13. § (1) bekezdés j) pontjában a „ .” szövegrész helyébe a „ ,” szöveg,
b)	36. § (7) bekezdés b) pont bc) alpontjában a „ .” szövegrész helyébe a „ ,” szöveg,
c)	46. § (7) bekezdésében a „m2-nél” szövegrész helyébe a „m2-nél” szöveg és a „telkekre.” szövegrész helyébe a „telkekre, ahol telkenként legfeljebb 1 rendeltetési egység létesíthető.” szöveg,
d)	4. melléklet 8. pontjában a „ .” szövegrész helyébe a „ ,” szöveg
lép.
10. §
(1) A Szentendre Építési Szabályzatáról szóló 26/2017. (VII.31.) önkormányzati rendelet 1. melléklete az 1. melléklettel egészül ki.
(2) A Szentendre Építési Szabályzatáról szóló 26/2017. (VII.31.) önkormányzati rendelet 1. melléklete a 2. melléklettel egészül ki.
11. §
Hatályát veszti a Szentendre Építési Szabályzatáról szóló 26/2017. (VII.31.) önkormányzati rendelet 53. § (5) bekezdése.
12. §
Ez a rendelet a kihirdetését követő napon lép hatályba.


Szentendre, 2026. június 24.



	Fülöp Zsolt							dr. Ignácz Dávid
	polgármester								jegyző


Záradék:

A rendelet 2026. június 25-éán kihirdetésre került.


dr. Ignácz Dávid

3. melléklet a 20/2026. (VI.25.) önkormányzati rendelethez
1. A Szentendre Építési Szabályzatáról szóló 26/2017. (VII.31.) önkormányzati rendelet 3. mellékletében foglalt táblázat a következő 23. sorral egészül ki:
„
	23
	Vt/20
	Z
	1.500
	50
	50
	Éh
	10
	6,0
	


”
2. A Szentendre Építési Szabályzatáról szóló 26/2017. (VII.31.) önkormányzati rendelet 3. mellékletében foglalt táblázat a következő 13. sorral egészül ki:
„
	13
	Vi/11
	SZ
	1.000
	35
	35
	Éh
	40
	5,5

4. melléklet a 20/2026. (VI.25.) önkormányzati rendelethez
1. A Szentendre Építési Szabályzatáról szóló 26/2017. (VII.31.) önkormányzati rendelet 4. melléklete a következő 9. ponttal egészül ki:
„9. 4442, 4443, 4444, 4445, 4446 és 4447 helyrajzi számú telkek, melyeknek településrendezési célja a termálkúthoz kapcsolódó fejlesztés
4
9
9
